<b>תשובה </b>דרך קצרה כך היא יש לי חבור בלשון ערבי בענין מנין המצות והוא אצל מר סעדיה ש''צ תלמידי ויש בו י"ד פרקים בכללים גדולים בעיקר מנין המצות צריך אדם לידע אותם ואחר כך יתברר לו טעות כל מי שמנה המצות חוץ ממני ומבעל הלכות גדולות עד עכשיו ובאותן הפרקי' ביארתי שאין כל דבר שלמדים אותו בהקש או בקל וחומר או בגזירה שוה או במדה מי''ג מדות שהתורה נדרשת בהן הוא דין תורה עד שיאמרו חכמים בפירוש שהוא מן התורה והבאתי על זה ראיות ושם ביארתי שהוא מדברי סופרים ואפילו בדבר שהוא הלכה למשה מסיני מדברי סופרים קרינן ליה ואין שם מן התורה אלא דבר שהוא מפורש בתורה כגון שעטנז וכלאים ושבת ועריו' או דבר שאמרו חכמים שהוא מן התורה והן כמו שלשה ארבעה דברים בלבד ובאותו החבור הזכרתי הכל וכשתקרא אותו יתבאר לך ובכאן יש [לו] לשאול בודאי ולומר הבעילה ודאי מן התורה שהרי לא למדוה [במדה] מי"ג מדות אלא [ובעלה] מלמד שנקנית בביאה אלא הכסף והשטר בהקש למדו אותן למה אמרתי שהשטר מן התורה והכסף מדבריהם התשובה על זה שודאי כך הייתי אומר שהכסף והשטר מדבריהם הואיל ומן הדין באו לולי האי דאמרינן בהדיא (קדושין ט') נערה מאורסה דאמר רחמנא בסקילה היכי משכחת לה פי' מדאמר רחמנא נערה בתולה מאורשה [ש"מ שיש מאורסה] מן התורה בלא ביאה ובמה ושקלי וטרו וסוף המימרא אמר רב נחמן בר יצחק משכחת לה כגון שקדשה בשטר הואיל וגומר ומוציא גומר ומכניס שמע מינה שלדברי הכל השטר גומר ומכניס ועל זה סמכתי ופסקתי שהשטר מן התורה ובחייך אלופי אל תצער עצמך להשיב על כל אלו העניינים ואל תתלה עצמך שאשיב על כל כתביך אלא דרך קצרה על ענין המועיל שאני טרוד הרבה בכמה עניינים וגופי חלוש ואין בי יכולת לקרות הכתבים קל וחומר להשיב עליהן אלא אם יהיו שאלות של דבר חכמה ואין לי פנאי כלל מפני חלישות גופי תמיד ומפני תלמוד עצמי בכמה עניינים ושלומך ירבה ויגדל ל"ה בעומר:
משה ב"ר מיימון זצ"ל